Roverandom
J. R. R. Tolkien
ePUBCat
L’any 1925, Michael, un dels fills de J. R. R. Tolkien, va perdre a la platja el seu estimat gos de joguina. Per consolar-lo, el seu pare es va inventar una història sobre un gos real que un bruixot transforma en un gos de joguina. Rover, el gos, conegut també com Roverandom, és enviat a la lluna i, més tard, al fons del mar pel Mag de la Sorra. Aquesta novel·la curta, poblada per un terrible dragó i una balena vella i sàvia, pel Rei del Mar i l’Home de la Lluna, era molt estimada per la família Tolkien. El 1936, Tolkien la va presentar als seus editors, però aquests volien una continuació d’El hòbbit, de manera que Roverandom va quedar inèdit. Al cap de més de seixanta anys, va sortir publicada per primera vegada i és un exemple excepcional de la prosa neta, vigorosa i imaginativa que ha fet de Tolkien un dels escriptors més singulars i admirats del segle XX.